Бондаренко Роман

Бондаренко Роман Игоревич (белорусийн маттахь Раман Ігаравіч Бандарэнка) – белорусийн менеджер а, жигархо а. Вина Минскехь 1989-чу шеран хьаьттан-беттан (августан) 1-чу дийнахь. 2020-чу шарахь Белорусехь президентан харжамашна дуьхьал хиллачу протесташца йоьзна йу цуьнан Ӏожалла. Массийн хаамийн гӀирсаш дийцарехь, нуьцкъаллийн структурийн белхахоша та1зар динчул тӀаьхьа велира иза.

Telegram-татол чохь Романан тӀаьххьара смс-хаам «Я выхожу» («Со араволуш ву») бара. Таханлерачу дийнахь и дешнаш цхьаболчу протестийн декъашхоша кхайкхам (лозунг) санна лелош ду .

 Йукъараллин реакци 
Лахьанан-беттан (ноябран) 12-чохь, суьйранна, масийтта эзар стаг «хийцамийн майдане» веара. Лахьанан-беттан 15-гӀачу дийнахь Минскехь а, кхийолу шахьаршкахь а «Я выхожу» («Со араволуш ву») цӀе йолу маршаш дӀайаьхьира. Уьш Бандаренко Раманан а, протесташкахь хӀаллакхиллачарна а сийнна хӀоттийна йара .

2020-чу шеран лахьанан-беттан (ноябран) 20-чу дийнахь Роман Къилбаседан (Северное) кешнашкахь дӀавоьллира. Масийтта эзар стаг веара цуьнан тезете. Наха «» («Декъала хуьлда Беларусь!») а, «Дицлур дац, къинтӀера довлар дац!» а, «Рома, хьо турпалхо ву» а, «Со араволуш ву» дешдакъошца мохь беттара.

 Билгалдахарш